

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | **Νάξος, 1-9-2022** |
| **ΝΟΜΟΣ ΚΥΚΛΑΔΩΝ** |  |
| **ΔΗΜΟΣ ΝΑΞΟΥ & ΜΙΚΡΩΝ ΚΥΚΛΑΔΩΝ** |  |
|  |  |
| Ταχ. Δ/νση: Χώρα Νάξου, 84300 |
| Τηλέφωνο: 2285360105 |
| E-mail: [press@naxos.gov.gr](mailto:press@naxos.gov.gr) |  |

**Ζ΄ Πανελλήνιο Συνέδριο «Η Νάξος διά μέσου των αιώνων»**

**ΤΡΙΤΗ ΕΓΚΥΚΛΙΟΣ**

**Αξιότιμες Κυρίες, αξιότιμοι Κύριοι,**

Τα μέλη της Επιστημονικής Επιτροπής του Ζ΄ Πανελληνίου Συνεδρίου με θέμα «Η Νάξος διά μέσου των αιώνων» σάς εύχονται κατ’ αρχάς Καλό Μήνα, Καλό Φθινόπωρο!

Επειδή πολλοί «φιλόναξοι» ερευνητές, συνεργάτες μας, φίλοι και γνωστοί μας πνευματικοί άνθρωποι διατύπωσαν την επιθυμία να συμμετάσχουν με εισήγησή τους στο Συνέδριο, αλλά για κάποιους λόγους αδυνατούν να ανταποκριθούν στην πρόσκλησή μας μέχρι την 31η Αυγούστου, **η Επιστημονική του Επιτροπή στην τελευταία της συνεδρία αποφάσισε να παρατείνει τον χρόνο για την κατάθεση του συνημμένου ΔΕΛΤΙΟΥ ΣΥΜΜΕΤΟΧΗΣ μέχρι την 30ή ΣΕΠΤΕΜΒΡΙΟΥ 2022, η οποία θα είναι η οριστική, η τελική ημερομηνία για την κατάθεσή του.**

Το ΔΕΛΤΙΟ θα αποσταλεί συμπληρωμένο στο e-mail του συνεδρίου: [**z.pannaxiako@gmail.com**](mailto:z.pannaxiako@gmail.com)

Στην **περίληψη** της εισήγησής σας θα πρέπει να αναφέρονται *οπωσδήποτε* τα κύρια σημεία της και να *επισημαίνονται όλα τα στοιχεία που την καθιστούν πρωτότυπη.* Η αποδοχή ή μη των προτάσεων που θα κατατεθούν, βάσει επιστημονικής κρίσης, θα γνωστοποιηθεί στους/στις ενδιαφερομένους/-ες **έως την 30ή Νοεμβρίου 2022.**

Παρακαλούνται επίσης οι προτιθέμενες/-οι να συμμετάσχουν να σημειώνουν στο **ΔΕΛΤΙΟ ΣΥΜΜΕΤΟΧΗΣ** εάν επιθυμούν να έχουν ΠΡΟΦΟΡΙΚΗ ή ΑΝΗΡΤΗΜΕΝΗ ανακοίνωση. Η Επιστημονική Επιτροπή, μετά τη μελέτη των θεμάτων και των περιλήψεων, δύναται να προτείνει στους/στις ενδιαφερομένους/-ες τη συμμετοχή τους με ΑΝΑΡΤΗΜΕΝΗ ανακοίνωση αντί της ΠΡΟΦΟΡΙΚΗΣ.

Πρόσθετες πληροφορίες περί το Συνέδριο θα ανακοινώνονται *εἰς το εξής* στην **ιστοσελίδα του Συνεδρίου** [**www.conferencenaxos.gr**](http://www.conferencenaxos.gr) και **στη σελίδα «Πανελλήνιο Συνέδριο "Η Νάξος διά μέσου των αιώνων"» στο Facebook.**

Εννοείται ότι η παρούσα Εγκύκλιος δεν αφορά όσες/όσους έχουν ήδη αποστείλει το θέμα της εισηγήσεώς τους και την περίληψή του.

**Η Επιστημονική Επιτροπή**

Λάζαρος Θεόφιλος

Κατερίνα Κουτσογιαννάκη

Θανάσης Κωτσάκης

Στέλιος Λεκάκης

Μαρία Ξεφτέρη

Κατερίνα Πολυμενοπούλου

Μανόλης Σέργης

Αλεξάνδρα Σφυρόερα



**Ζ΄ ΠΑΝΕΛΛΗΝΙΟ ΣΥΝΕΔΡΙΟ**

**ΜΕ ΘΕΜΑ**

**«Η ΝΑΞΟΣ ΔΙΑ ΜΕΣΟΥ ΤΩΝ ΑΙΩΝΩΝ»**

**Γλινάδο Νάξου, 22-25 Ιουνίου 2023**

**ΔΕΛΤΙΟ ΣΥΜΜΕΤΟΧΗΣ**

**Ονοματεπώνυμο:** ……………………………………………………………………………………………….

**Ειδικότητα:** ...............................……..........................................................................

**Ταχ. Διεύθυνση:** ………………………………………………………………………………………………….

**Πόλη:** ………………………………………………………………………… **Τ.Κ.:** ……………………….......

**Τηλέφωνο:** ……………………………......................................

**e-mail:** ……………..............................................................

**Θέμα:** ......................................................................................................................................................................................................................................................................................................................................................................................................................................................................................................................................................................................................................................................

**Περίληψη (400 λέξεις)**

**ΜΟΡΦΗ ΠΑΡΟΥΣΙΑΣΗΣ: Προφορική Εισήγηση □ Αναρτημένη Ανακοίνωση □**

**Ημερομηνία:** ……………....................